Diari Oficial de la Generalitat Valenciana


Sumari del DOGV 2551, del 14-07-1995 (1995/835451)

ORDRE de 5 de juny de 1995, de la Conselleria d'Educació i Ciència, per la qual es modifiquen els concerts educatius subscrits amb els centres docents privats que s'hi indiquen, i s'aproven les sol·licituds d'extinció progressiva dels centres privats habilitats que s'hi assenyalen.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/06/05/(4)/dof/vci/html**

### Dades del document

Número de DOGV
:   2551

Data del DOGV
:   14-07-1995

Secció del DOGV
:   DISPOSICIONS GENERALS

Número del document
:   1995/835451


Data del document
:   05-06-1995

Organisme emissor
:   Conselleria de Educació i Ciència

Tipus de document
:   Ordre

Correcció d'errades

Anàlisi jurídica

ORDRE de 5 de juny de 1995, de la Conselleria d'Educació i Ciència, per la qual es modifiquen els concerts educatius subscrits amb els centres docents privats que s'hi indiquen, i s'aproven les sol·licituds d'extinció progressiva dels centres privats habilitats que s'hi assenyalen.   
Vistos els expedients incoats a petició dels titulars dels centres docents privats o d'ofici, sobre modificació dels concerts educatius vigents, segons el que assenyala l'article 46 del Reglament de Normes Bàsiques sobre Concerts Educatius i l'Ordre de Conselleria de Cultura, Educació i Ciència, de 29 de desembre de 1992, i sobre extinció progressiva del nivell classificat com a habilitat.  
Vistes les consignacions pressupostàries existents en les línies de subvenció previstes en els vigents pressupostos de la Generalitat Valenciana per al finançament amb fons públics de l'ensenyament que s'ha de fer en centres docents privats que estan acollits al règim de concerts educatius.  
Vist que les direccions territorials d'Educació han tramitat aquests expedients.  
Vist que la Inspecció Educativa i els directors territorials d'Educació han emés els informes preceptius, i que la Direcció General de Centres Docents, després de l'audiència prèvia a l'interessat, ha elevat la proposta corresponent.  
Vists la Llei Orgànica Reguladora del Dret a l'Educació; el Reial Decret 2.377/1985, de 18 de desembre, pel qual s'aprova el Reglament de Normes Bàsiques sobre Concerts Educatius, modificat pel Reial Decret 139/1989, de 10 de febrer, i l'Ordre de Conselleria de Cultura, Educació i Ciència de 29 de desembre de 1992.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Aprovar les sol·licituds de modificació del concert educatiu per raó de l'increment o transformació d'unitats concertades als centres docents privats que s'assenyalen en l'annex I, de manera que, els concerts educatius queden, per tant, en els termes que es reflecteixen tot seguit.  
Segon  
Denegar les sol·licituds de modificació del concert educatiu per increment d'unitats concertades als centres docents privats que apareixen en l'annex II d'aquesta ordre, per les raons que s'hi especifiquen.  
Tercer  
Aprovar la modificació dels concerts educatius subscrits pels centres docents privats que apareixen en l'annex III d'aquesta ordre, per disminució del nombre d'unitats concertades o la seua transformació, en els termes i per les causes que s'hi indica.  
Quart  
Prorrogar, durant el curs escolar 1995/1996, l'autorització provisional (en els casos que no se n'haja obtingut la definitiva) i la implantació anticipada del primer cicle d'Educació Secundària Obligatòria), aprovada per l'Ordre de 31 d'agost de 1994, de la Conselleria d'Educació i Ciència (DOGV de 22 de novembre de 1994), als centres docents privats que s'indiquen en l'annex IV.  
Els concerts educatius vigents signats amb la Conselleria d'Educació i Ciència i aquests centres es modificaran provisionalment, i amb efectes exclusius per al curs acadèmic 1995/1996, per tal d'adequar-se a la present pròrroga d'autorització en els termes que per a cadascun d'aquests s'hi especifiquen.  
Desestimar als centres que en el mateix annex IV s'especifiquen la sol·licitud d'autorització i concert educatiu per a la implantació anticipada del segon cicle d'Educació Secundària Obligatòria.  
Cinqué  
Aprovar les sol·licituds d'extinció progressiva, en el nivell afectat i en els termes sol·licitats dels centres privats habilitats que s'assenyalen en l'annex V.  
Sisé  
Les modificacions dels concerts educatius que s'aproven mitjançant aquesta ordre, es formalitzaran en el document administratiu corresponent, que s'adjuntarà com a annex a aquell en què es va formalitzar el concert educatiu vigent.  
El document de modificació del concert el subscriurà el director territorial corresponent, en el dia i l'hora que aquest assenyale, i el titular del centre docent privat o persona que legalment el represente, dins dels 15 dies següents a la publicació d'aquesta ordre.  
Si el titular del centre docent privat, el concert del qual es modifica no subscriu aquest document en el dia i l'hora indicats sense causa justificada, s'executarà d'ofici l'esmentada modificació, sense perjudici de la possible aplicació al centre d'allò que disposen els articles 61 i 62 de la Llei Orgànica Reguladora del Dret a l'Educació.  
Seté  
Les modificacions dels concerts educatius que s'aproven mitjançant aquesta ordre esdevindran efectives a partir de l'inici del curs acadèmic 1995/1996, i la resta de clàusules i condicions incloses en el document administratiu de formalització del concert educatiu vigent romandran vigents, d'acord amb l'Ordre de la Conselleria de Cultura, Educació i Ciència de 4 de juny de 1993, per la qual es fan públics els models de documents administratius en què es formalitzaran els concerts educatius.  
DISPOSICIó ADDICIONAL  
Aquesta ordre de modificació dels concerts educatius s'inscriurà en el Registre de Centres Docents de la Comunitat Valenciana.  
Contra aquesta ordre, que d'acord amb l'article 109.c) de la Llei 30/1992, posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la publicació en el Diari Oficial de la Generalitat Valenciana, després de comunicar-ho davant del conseller d'Educació i Ciència, segons el que exigeix l'article 110.3 de la Llei 30/1992.  
València, 5 de juny de 1995  
El conseller d'Educació i Ciència,  
JOAN ROMERO I GONZáLEZ


Còpia Permalink ELI